Startnummer et er optaget, når motionsløbet Royal Run 1. juni næste år løber af stablen i Aalborg. Og nummer kommer til at hænge på t-shirten af Kronprisensse Mary. Det afslører Jørgen Hein, der fra Aalborg Atletikklub er arrangør af det store succesfulde motionsløb. På få timer i tirsdag formiddag var en fjerdedel af alle løbsnumre solgt, og det glæder arrangøren. - Det er jo fantastisk, det er helt vildt. Jeg ved godt, at det ikke kommer til at gå ligeså stærkt fremad med tilmeldingerne, siger Jørgen Hein, der igen i år skal stå for det praktikske omkring løbet, der sammen med den daglige leder på Aalborg Atletiks kontor Solveig Wærens fulgte med, da der hele dagen tikkede tilmeldinger ind til løbet. - Jeg er stolt over vi for tredje gang bliver udvalgt som værtsby, men det skyldes blandt andet,  at Kronprinsesse Mary efter løbet sidste år sagde, at hun havde haft en god dag, og gerne ville tilbage til Aalborg, siger Jørgen Hein. Sidste års Royla Run blev udsolgt på 20 dage med flere end 13.000 deltagere, men i år får 20.000 mulighed for at løbe med i Aalborg. Man kan vælge at at gå eller løbe på distancerne: one mile (1,6 km) 5 km og 10 km, og på familie-milen kan børn, unge og voksne og ældre følges ad, da kørestole, klapvogne og barnevogne er velkomne. Starten på løbet i Aalborg foregår fra Nyhavnsgade ud forv Aalborghus slot, og målet er Gabels Torv. Status tirsdag aften er, at 5300 har tilmeldt sig løbet i Aalborg, og på landsplan er 25.000 tilmeldte til løbet der foruden Aalborg også tæller byerne Odense, København og Sønderjylland.

Opsummering:
Da Jørgen Hein kiggede på antallet af tilmeldte til næste års udgave af Royal Run, var der bare en tilmeldt; nemlig Kronprinsesse Mary. Kort efter væltede det ind med tilmeldinger til det royale løb.